Poskantoor beroof van ‘aansienlike’ bedragDie verdagtes het die poskantoor gewapend betree (Foto: Verskaf) Die polisie is op die spoor van drie verdagtes wat Maandag na bewering ŉ aansienlike bedrag geld by die poskantoor in die Kutama-nedersetting net buitekant Louis Trichardt in Limpopo gesteel het. Brig. Motlafela Mojapelo, die woordvoerder van die polisie, sê dié drie verdagtes het omstreeks 11:00 die poskantoor gewapend betree. Hulle het glo geld geëis en ŉ paar skote afgevuur. Niemand is in die proses raakgeskiet nie. Nadat hulle ŉ onbekende bedrag geld gebuit het, het hulle in ŉ verdagte wit Nissan-bakkie op die vlug geslaan. Die bakkie het nie ŉ nommerplaat gehad nie. Mojapelo sê ŉ saak van sakeroof word ondersoek. Die polisie versoek enigiemand met meer inligting oor die voorval om lt.kol. Maphefo Matshavha by 082 451 7163 of 0860 010 111 te bel.